може ли да има повече от един управител ?
с оглед ограничаване на правомощията на управителя, най-често се назначава втори управител. възможно е да се предвиди, че фирмата ще се управлява от повече от един управители. в този случай задължително трябва да се определи по-какъв начин фирмата ще се представлява в отношенията си с трети лица, т.е. как ще се сключват договорите. възможни са следните варианти: заедо от всички управители. това означава, че винаги договорите на фирмата трябва да се подписват от всеки един от управителите. ако някой подпис липсва, няма сключена сделка; поотделно. при избор на тази опция всеки от управителите ще може да задължава фирмата с подписа си. договорите ще се сключват, когато бъдат подписани от който и да е от управителите. заедно и поотделно. тук сделките на фирмата ще бъдат сключвани както само от единия от управителите, така и заедно от всички. и в двата случая договорите ще бъдат действителни. по друг начин. тази хипотеза е рядка в практиката, но все пак някои фирми прибягват до нея. може да се предвиди, например, че фирмата ще има трима управители и ще бъде представлявана от поне двама от тях. това означава, че, за да бъде сключен един договор с фирмата, той трябва да се подпише от които и да е двама от тримата управители.